## El Consell autoritza estendre l’actual concessió de transport públic amb autobús per a l’àrea metropolitana d’Alacant

*** El pressupost de licitació ascendix a 10,9 milions d’euros**

El Consell ha autoritzat estendre l’actual concessió de transport públic amb autobús CE-705 per a l’àrea metropolitana d’Alacant amb l’objectiu que es mantinga la prestació del servici fins que entren en funcionament els nous corredors CV-207 Alacant Metropolità-Nord i CV-208 Alacant Metropolità Nord-Oest, que permetran la renovació integral del servici.

El pressupost de licitació és de 10.956.948,21 euros IVA inclòs, dividit en tres anualitats. En 2024 l’import ascendix a 3.195.776,56 euros, en 2025 a 5.478.474,11 euros i en 2026 a 2.282.697,54 euros, any en què es posaran en servici els nous corredors que inclouran vehicles híbrids i elèctrics.

L’objectiu és mantindre el servici per als municipis d’Agost, Aigües, Alacant, el Campello, Sant Joan d’Alacant, Mutxamel i Sant Vicent del Raspeig, així com Relleu a través de les diferents línies.

Fecha: 02/08/2024